|  |  |
| --- | --- |
|  | **HRVATSKO PLANINARSKO DRUŠTVO VIHOR**  **Sjedište:** Prilaz Gjure Deželića 31/1, HR-10000 Zagreb  **E-pošta:** hpd.vihor@hps.hr **Web:** http://hpd-vihor.hr |

**Izlet na Klek (1182 m)**

Jesen na Kleku

**Plan izleta:**

**Nedjelja 22. listopada 2023.**

6:45 sastanak planinara u Pierottijevoj ulici.

7:00 polazak u pravcu Ogulina.

8:30 dolazak u Ogulin Pauza za kavu Ogulinu, u hotelu „Frankopan“. Kratko zaustavljanje ispred Frankopanske tvrđave iz 16.st. i na vidikovcu s pogledom na Đulin ponor.

**A** grupa

Polazi s ruba grada Ogulina, penje se na vrh Kleka (1182m),a poslije ide po grebenu i šumi prema Klečici (1060m). Uspon na Klečicu je relativno lagan, osim na jednom uskom dijelu.

**B** grupa

B grupa se vozi do Bjelskog, (650m) te se penje oko 1,5-2 sata do pl. doma na Kleku (1000m). Ostaje u domu, čeka A grupu, a po želji može se popeti na vrh Kleka. Do vrha je potrebno oko 0,20 minuta.

Obje grupe se sa pl. doma Klek istim putem vraćaju do autobusa.

S vrha Kleka pruža se pogled (po vedrom danu) na planine Bjelolasicu, Risnjak čak i na Alpe, te na cijeli Ogulinski kraj. Klek je istaknuti vrh na istočnom rubu masiva Velike Kapele pokriven je šumom dok se u podnožju prostiru široke livade. Gledan s juga doimlje se kao usnuli div kojemu su stijene Klečice noge, a vršna stijena glava. Prema narodnoj predaji vrh Kleka je sijelo vještica. Vrh Kleka gotovo je ravna ploha promjera oko 10 m na kojoj se nalazi telekomunikacijski toranj, a na suprotnoj strani postavljen je željezni stup usidren sajlama koji označava vrh Kleka.

**Hrana**: Iz ruksaka. **Oprema:** Standardna planinarska za ovo doba godine.

**Cijena prijevoza**: Ovisit će o broju prijavljenih (okvirno 15 EUR).

**Prijava za izlet**: U sjedištu Vihora, Prilaz Gjure Deželića 31/1, četvrtkom u 19:30 prima Gordana Dlouhy - Goga. **Organizacija i vođenje izleta:** Ana Zoretić mob. 091 72 17 792.

**Napomena**: Odazivom na izlet, svaki pojedinac potvrđuje da ispunjava zdravstvene, fizičke i tehničke uvjete za sigurno sudjelovanje na izletu, da ima plaćenu članarinu kod planinarskog društva za tekuću godinu, da pristupa izletu na osobnu odgovornost te da će se u skladu s planinarskom etikom pridržavati plana izleta, odluka i uputa vodiča. Organizator i vodič izleta zadržava pravo promjene plana i programa, prema postojećim uvjetima na terenu ili vremenskim prilikama, također zadržava pravo procjene kondicijske sposobnosti pojedinih sudionika izleta.